ઇડર શહેરના ભોઇવાડા વિસ્તારમાં મંગળવારે રાત્રે સમાજના મંદિરના ટ્રસ્ટ બાબતે બે જૂથો વચ્ચે ઝઘડો થતા જૂથ અથડામણ થઇ હતી. જેમાં બંને જૂથોના લોકો દ્વારા સામસામે પથ્થરમારો કરાતા ભાગદોડ મચી ગઇ હતી, જયારે ઘટના સંદર્ભે ઇડર પોલીસ સ્ટેશનમાં જાણ થતા ઘટના સ્થળ પર ધસી આવેલ પોલીસ વાહન પર પણ પથ્થરમારો થતા સરકારી વાહનના કાચ તૂટી ગયા હતા, જયારે જૂથના કેટલાક લોકોએ પોલીસકર્મીઓને નિશાન બનાવી તેમની પર પણ હુમલો કરતા કેટલાક પોલીસકર્મીને ઇજા પહોંચતા સારવાર માટે ખસેડવા પડયા હતા, જયારે પોલીસે ઘટના સ્થળેથી પુરૂષ અને મહિલાઓ મળી ૧૮ વ્યકિતઓની અટકાયત કરી સરકારી કામગીરીમાં અડચણ ઉભી કરી વાહનને નુકશાન કરવા સાથે હુમલો કરવાની ઘટના સંદર્ભે ઇડર પોલીસ સ્ટેશનમાં ટોળા વિરૂધ્ધ મામલો દર્જ કરી વધુ તપાસ હાથ ધરી છે.